32001D0396
L 139/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 май 2001 година
за изменение на Решение 97/467/ЕО относно съставянето на временни списъци с предприятия от трети страни, от които държавите-членки разрешават вноса на заешко месо и месо от дивеч, отглеждан във ферми, по-специално внос на месо от щраусови птици
(нотифицирано под номер С(2000) 1173)
(текст от значение за ЕИП)
(2001/396/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕИО на Съвета от 22 юни 1995 г. относно условията за изготвяне за преходен период на временни списъци на предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), изменено с Решение 2001/4/ЕО (2), и по-специално член 2, параграф 1 от него,
като има предвид, че:
(1)
Списъкът на страните, от които държавите-членки разрешават внос на месо от щраусови птици, ветеринарно-санитарните условия и издаването на здравен сертификат, който се изисква при внос на този вид месо в Общността, бяха установени с Решение 2000/609/ЕО на Комисията от 29 септември 2000 г. относно определяне на ветеринарно-санитарните и здравните условия и ветеринарното сертифициране за внос на месо от щраусови птици от ферми и за изменение на Решение 94/85/ЕО относно изготвянето на списък с трети страни, от които държавите-членки разрешават вноса на прясно месо от домашни птици (3).
(2)
Решение 1997/467/ЕО на Комисията (4), последно изменено с Решение 2000/691/ЕО (5) определя временен списък на предприятия от трети страни, от които държавите-членки могат да разрешават внос на заешко месо и на месо от дивеч, отглеждан във ферма.
(3)
Приложението към Решение 97/467/ЕО се отнася за месото от заек и от дивеч, отглеждан във ферма, но не включва предприятията, произвеждащи месо от щраусови птици.
(4)
Член 1, параграф 2а от горепосоченото решение обаче разреши на държавите-членки да продължат търговията на двустранна основа до 30 април 2001 г.
(5)
Необходимо е тази възможност да се премахне и да се състави отделен списък за месото от щраусови птици.
(6)
Установен е контакт с всички трети страни, посочени в списъка на страните, на които се разрешава, по ветеринарно-санитарни съображения, да внасят месо от щраусови птици към Европейската общност, с цел да се разбере дали предприятия от тези страни желаят да изнасят в Европейската общност и дали те отговарят на ветеринарно-санитарните стандарти на Общността, посочени в съответните директиви.
(7)
Комисията е получила от страна на някои трети страни списъци на предприятия, придружени с гаранции, че те отговарят на съответните ветеринарно-санитарни стандарти на Общността, съгласно които при неспазване на тези гаранции от страна на предприятието неговите дейности, свързани с износ към Европейската общност, се преустановяват.
(8)
Следователно може да бъде съставен временен списък на предприятията в трети страни, от които държавите-членки могат да разрешат внос на месо от щраусови птици.
(9)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Член 1, параграф 2а от Решение 97/467/ЕО се отменя.
2. Приложението към Решение 97/467/ЕО става приложение I към посоченото решение и се добавя следното заглавие: .
„Списък на предприятия, за които е разрешен внос на заешко месо и месо от дивеч (различни от щраусови птици)“.
3. Приложението към настоящото решение се добавя като приложение II към Решение 97/467/ЕО със следното заглавие: .
„Списък на предприятията, за които е разрешен внос на месо от щраусови птици“.
4. Вносът от предприятия, посочени в списъка в приложението, е предмет на останалите ветеринарни разпоредби на Общността.
Член 2
Настоящото решение се прилага от 1 май 2001 г.
Член 3
Адресати на настоящото решение са държавите-членки.
Съставено в Брюксел на 4 май 2001 година.